Cawete -asse

Li cawete -asse, c’ est ene cawete acawêye a èn addjectif u on sustantif et ki dene èn addjectif avou ene laide idêye (ene miete veyou do mwais costé) :
macasse / bonasse / aiwasse / mårlasse / femlasse / moflasse / molasse

Sacwants sustantifs ont l' minme cawete, mins dandjreus vnèt i do francès :
paprasse, pilasse.

 Cawete vijhenes 
Des côps avou on ristitchî Y, on-z a  l’ dobe cawete -iasse : 
makiasse, aiwiasse, poufiasse.

Po sacwants mots foirt kinoxhou do costé d’ Lidje avou ene cawete -èsse, on l’ a rfondou avou l’ betchfessî ae, et askepyî ene cawete omonime -aesse :
stocaesse / fenaesse / plenaesses / cagnaesse

Li cawete -asse est diferinne del cawete -åsse (po ene bladje coleur) (cawete francesse -âtre)
 blancåsse / djaenåsse / rodjåsse / verdåsse ; blankinasse <> blankinåsse (?)

 Etimolodjeye 
I provént del cawete latene "-acea".

 Parintêye 
 -asson 
Li cawete -asse avou l' cawete -on dene li dobe cawete -asson : payasson ; djouwasson

MINS «cabasson» vént do bodje espagnol « cabeza » avou l' simpe cawete -on

Li minme tcherpetaedje egzistêye eto e francès : paillasson
 -asser 
 asse + -er / -î (cawete di viebe) => -asser / assî : finasser, ramasser (?), tracasser

Minme fôrmåcion possibe eto e francès : rêvasser

 -assî 
 asse + î (cawete di sustantif) => -assî : putassî  (S109) ; fenassîs (S109)

 -asreye 
 asse + reye => -asreye : putasreye (S109)

 Dins des ôtes langues 
Li minme cawete egzistêye e francès.

C' est des côps les minmes mots : 
pouffiasse, bonasse, paperasse, pilasseMins sovint ci n' est nén des mots k' on passé e walon :  godasse, dégueulasse, cuirasse, liasse, connasse.''


Sacwants addjectifs avou l' cawete -asse (dedja studyîs sol Wiccionaire)

Asse